31983D0222
L 121/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 април 1983 година
за проверките на място на прилагането на национални планове за ликвидиране на класическата чума по свинете
(83/222/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 80/1095/ЕИО на Съвета относно определяне на условията, предназначени за ликвидиране на класическата чума по свинете на територията на Общността и запазването на територията на Общността, свободна от болестта (1), и по-специално член 5 от нея,
като взе предвид Решение 80/1096/ЕИО на Съвета от 11 ноември 1980 г. относно въвеждане на финансови мерки на Общността за ликвидиране на класическата чума по свинете (2), и по-специално член 5, параграф 4 от него,
като има предвид, че с цел по-специално да се подобри здравословното състояние на животните в Общността и да се улесни търговията, Съветът въведе с Директива 80/1095/ЕИО и Решение 80/1096/ЕИО обща мярка за ликвидиране на класическата чума по свинете;
като има предвид, че член 5 от Директива 80/1095/ЕИО и член 5, параграф 4 от Решение 80/1096/ЕИО предвиждат редовни проверки на място, за да се контролира от ветеринарна гледна точка дали националните планове за ликвидиране се прилагат; като има предвид, че за въвеждането на тези разпоредби, трябва да се изготви процедура за извършване на тези проверки; като има предвид, че Постоянният ветеринарен комитет следва да бъде информиран за резултатите от проверките на място;
като има предвид, че мерките, посочени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Проверките на място, за да се провери от ветеринарна гледна точка дали се прилагат националните планове за ликвидиране на класическата чума по свинете, се извършват във всяка засегната държава-членка за първи път преди 1 юли 1983 г. и след това ежегодно по време на срока на действие на общата мярка.
Член 2
1. Във всеки случай Комисията посочва експертите, отговорни за извършване на проверките на място, посочени в член 1.
2. Държавите-членки се информират 30 дни преди проверките на място, така че да могат да окажат необходимото съдействие, посочено в член 5 от Директива 80/1095/ЕИО и член 5, параграф 4 от Решение 80/1096/ЕИО.
3. При извършване на проверките определените експерти се явяват пред централните или регионални органи, отговорни за осъществяването на плана за ликвидиране. Те могат също да посетят според нуждите и по тяхно искане, някои стада, кланици, екарисажи, лаборатории или други съответни места или помещения.
Член 3
Докладите, изготвени в резултат на проверките на място, посочени в член 1, се изпращат на Постоянния ветеринарен комитет.
Член 4
Адресати на настоящото решение са държавите-членки.
Съставено в Брюксел на 22 април 1983 година.